GiliGold/VAD_KnessetCorpus huggingface dataset:
דוד ביטן: סגן השר לא יכול להיכנס כיוון שהוא בתפקיד מסוים אבל אתה בתפקיד כזה שאתה בדיוק עומד בצומת.
דוד ביטן: גם אתם, הסוכנות.
דוד ביטן: מה זאת אומרת הם מחליטים ואתם רק מעלים?
דוד ביטן: אתם מטפלים שם במחנות שנים על גבי שנים.
דוד ביטן: אני מאוד מצטער, אז מה אם זה לפי חוק אחר ושהם צריכים לקבל החלטה?
דוד ביטן: ההחלטה צריכה להיות נכונה וצריכה להיות מהירה.
דוד ביטן: עכשיו אומרים לי ששבועיים אחרי ההחלטה יש להם רק 70 אנשים.
דוד ביטן: אז בואו נעלה רק 70 אנשים.
דוד ביטן: רק הם זכאים?
דסטה גדי יברקן: אתה יודע למה יש רק 70 אנשים?
דסטה גדי יברקן: אם הדיון הזה לא היה מתקיים עכשיו, רוב הסיכויים שהיו עולים 2,000 אנשים אבל לא בטוח שאלה 2,000 שהיו ברשימות.
דוד ביטן: הם יעלו אנשים שלא במחנות?
דסטה גדי יברקן: כך קרה 30 שנים.
דסטה גדי יברקן: יש טענות כאלה.
דוד ביטן: הם צריכים להעלות 2,000 מתוך 7,000.
דסטה גדי יברקן: אתה נאיבי, סליחה על הביטוי.
אברהם נגוסה: יש לי הצעה, שהוועדה תחייב בהחלטה את רשות האוכלוסין וההגירה לשלוח מיד את הצוות לאתיופיה ויעבוד בו זמנית גם באדיס וגם בגונדר.
אברהם נגוסה: שני העובדים, זאת בדיחה.
שלומית אבינח: היא אמרה שבשבוע הבא הם יוצאים.
אברהם נגוסה: הצעה שנייה.
אברהם נגוסה: הוועדה תקבל החלטה לחייב את רשות האוכלוסין וההגירה לפתוח קבלת קהל, לפחות טלפונית.
דוד ביטן: הצעתי את זה.
שלומית אבינח: סליחה שאני מתערבת.
שלומית אבינח: מייל עם חובת מענה.
דסטה גדי יברקן: לא מייל.
דסטה גדי יברקן: לא כולם יודעים לשלוח מיילים.
דסטה גדי יברקן: טלפון.
שלומית אבינח: הם לא עונים.
דוד ביטן: הם לא עונים לאף אחד.
אברהם נגוסה: הצעה שלישית.
אברהם נגוסה: הוועדה תפנה לסוכנות היהודית להעניק סיוע הומניטרי לכל משפחה שמאושרת על ידי משרד הפנים.
שי פלבר: אני אשמח להתייחס.
דוד ביטן: תכף נגיע לסוכנות היהודית.
דסטה גדי יברקן: שלא נגיע למצב בו נותנים לחתול לשמור על השמנת.
דסטה גדי יברקן: אנחנו לא יכולים להכניס לשיח הזה אנשים שגם הכינו את הרשימות וגם אתה שיבצעו את העלייה.
דוד ביטן: אתה מתכוון לסוכנות היהודית?
דסטה גדי יברקן: גם בהצעות שעלו כאן וגם בהתנהלות משרד הפנים.
דסטה גדי יברקן: שני אנשים או שלושה אנשים, הם אלה שהעלו את כל העליות האלה בשנים האחרונות.
דסטה גדי יברקן: הצוות הזה עשה את העבודה שלו, הוא יכול לעשות אלא שצריך להכווין אתו בצורה מסודרת.
דסטה גדי יברקן: אני מבקש שכבר עכשיו ייתנו שלושה-ארבעה מספרי טלפון לפניות ציבור.
דוד ביטן: הם יודעים את זה.
דוד ביטן: אמרתי להם שאני רוצה תשובה מהם.
דוד ביטן: הם צריכים לעשות את זה.
דסטה גדי יברקן: הם יודעים אבל לא עושים.
דוד ביטן: אנחנו לא מנהלים את משרד הפנים.
דוד ביטן: אני ביקשתי מהם לקבל תשובות תוך ימים ושיאמרו איזה תהליך הם הולכים לעשות ואיך הם הולכים לעשות אותו.
דוד ביטן: בואו ניתן להם את האפשרות.
דוד ביטן: אני עכשיו אומר להם שייקחו שניט אנשים?
דסטה גדי יברקן: שיעשו מה שהם רוצים אבל שיפתחו את הקווים.
דסטה גדי יברקן: מילה טובה על הסוכנות.
דסטה גדי יברקן: אני חושב שגם בלי שהממשלה תחייב את הסוכנות, היא כבר שם.
דסטה גדי יברקן: יש להם שם נציג והם גם שולחים משלוחים.
דסטה גדי יברקן: אני יודע שהם עושים עבודה טובה.
דוד ביטן: אני רוצה לעבור לנושא הקליטה.
דוד ביטן: אני ביקשתי תשובות ואנחנו נמתין להן.
דוד ביטן: מצד שני אני לא רואה שזה הולך לכיוונים הנכונים גם מבחינת שקיפות, גם מבחינת טיפול וזה שזה נעשה מכוח חוק אחר, חוק הכניסה לישראל, זה לא אומר שבגלל זה הם לא צריכים לנצל את הכוחות שפועלים בשטח, גם נגוסה, גם אנשים מהסוג הזה שייתנו להם עצות ויכווינו אותם לכיוונים הנכונים.
דוד ביטן: זאת לא פגיעה בכבודו של מור יוסף ולא פגיעה בכבודו של אף אחד.
דוד ביטן: הם צריכים לנצל את הכוחות שצריכים לטפל בעניין.
דוד ביטן: כמו שאני רואה, אם יש להם 70 אנשים מתוך 2,000, זה לא יכול להיות.
דוד ביטן: יש כבר רשימות שנים על גבי שנים.
דוד ביטן: אם כן, אנחנו מבקשים תשובות מהירות ואז נקבע ישיבה נוספת.
שלומית אבינח: בנובמבר נעשה ישיבת מעקב.
דוד ביטן: אני רוצה תשובות לגבי הקליטה שלהם בישראל.
שי פלבר: אני אתייחס ברשותך לגבי ההבאה לישראל וגם לגבי ההערה של דוקטור נגוסה.
שי פלבר: כמו שאמר יואל, ברגע שמשרד הפנים שולח את נציגיו לאתיופיה, הם עושים ראיונות, למוחרת, ברגע שמתקבל האישור מתחיל התהליך להבאתם.
דוד ביטן: ראיונות לפי רשימות קיימות?
שי פלבר: 70 האנשים שהם צוברים, אחרי שיש את השמות מגיעים לאתיופיה ומראיינים את המשפחות.
דוד ביטן: אם אלה שמות בטוחים, אפשר להתחיל להעלות אותם.
שי פלבר: מראיינים אותם פיזית.
שי פלבר: מרגע שמראיינים אותם ויש אישור, וזה קורה די מהר, מתחילים את כל התהליך להבאתם.
שי פלבר: יש כאן שלושה צירים כאשר ציר אחד הוא ציר רפואי בו עושים בדיקות שחפת ועושים חיסונים, הציר השני הוא מול ממשלת אתיופיה, לקבל את אישורי העלייה, למעשה תעודת מעבר, והציר השלישי אליו אנחנו נכנסים עכשיו הוא כל ההכנה לקראת העלייה.
שי פלבר: אנחנו מכינים אותם בהקשר של עברית, בהקשר של החיים בישראל.
דוד ביטן: איך אתם עובדים כאשר 2,000 האנשים נמצאים בישראל?
שי פלבר: אנחנו עובדים בשיתוף פעולה מלא עם משרד העלייה והקליטה.
שי פלבר: כ-1,200 עולים ראשונים ייקלטו במסגרת מרכזי קליטה קיימים של הסוכנות היהודית שפועלים יחד עם המשרד.
שי פלבר: אנחנו כבר איתרנו יחד עם המשרד את 1,200 "מיטות" מוכנות במסגרת מרכזי הקליטה הקיימים.
שי פלבר: גם נערכנו יחוד עם המשרד להגדלת הצוותים.
דוד ביטן: כל ה-2,000 יהיו במרכזי קליטה?
שי פלבר: 1,200 הראשונים על בסיס מיטות פנויות שקיימות כרגע במרכזי קליטה קיימים, שזה במרכז הקליטה בעיבים, מרכז הקליטה בנהריה, מרכז הקליטה בבאר שבע.
דוד ביטן: יש לך היום 1,200 מיטות פנויות?
דוד ביטן: מה קורה עם השאר?
שי פלבר: יחד עם המשרד אנחנו הולכים לאתר אתרים נוספים שייפתחו כמרכזי קליטה נוספים לטובת עולים שיצטרכו, כ-800 עולים.
דוד ביטן: כולם צריכים לעלות בינואר 2021.
דוד ביטן: אתה תספיק לאתר 800 מיטות?
שי פלבר: אני מניח שכן כי השוק היום מאפשר את זה.
שי פלבר: יש היום מספיק אתרים ויזמים שמחפשים עולים חדשים שיגורו לטווח ארוך.
שי פלבר: יש רשויות שכבר פנו אלינו ולמשרד והן רוצות לקלוט את העולים האלה מאתיופיה.
דוד ביטן: אני יודע על נצרת עילית.
שלומית אבינח: נוף הגליל.
דוד ביטן: הוא מוכן לקלוט.
דוד ביטן: תיצרו קשר עם ראשי הערים האלה.
שי פלבר: אנחנו בקשר אתם.
שי פלבר: בשבוע שעבר הייתי בנוף הגליל.
שי פלבר: יש כאן עניין שהמשרד יוצא בצורה מסודרת.
דוד ביטן: גם ערד מוכנה.
שי פלבר: יחד עם המשרד יהיה קול קורא ליזמים ונקלוט אותם.
דוד ביטן: ארגנת את כל המיטות.
דוד ביטן: מה קורה עם האנשם?
דוד ביטן: הם ישבו עכשיו שלוש שנים במרכז הקליטה?
שי פלבר: קודם כל, אני מזכיר שבמסגרת מרכזי הקליטה יש להם תהליך גיור למשך 10 חודשים.
שי פלבר: אנחנו נערכים יחד עם מינהל הגיוס במשרד ראש הממשלה לכל התהליך הזה.
שי פלבר: אנחנו צריכים להרחיב אולפני עברית עבורם וצריכים להרחיב את אולפני הגיור.
שי פלבר: ברגע שהם מסיימים את עשרת החודשים הללו והם למעשה הופכים להיות מתושבים לחוק הכניסה לתושבים לחוק השבות, כל התהליך של כל הזכויות שמגיעות להם על פי הכללים ועל פי החוק, סל קליטה, וביחד עם המשרד אנחנו נערכים להוציא אותם לשוק לגור בדיור.
דוד ביטן: תהיה לנו ישיבת מעקב.
שלומית אבינח: ב-4 בנובמבר.
דוד ביטן: אני רוצה תשובה לגבי ה-800.
דוד ביטן: תבדוק בבקשה עם נוף הגליל ועם ערד.
דוד ביטן: אני יודע שהם מאוד רוצים.
שי פלבר: יהיה קול קורא מסודר לגבי המיטות הללו.
דוד ביטן: אנחנו רוצים תשובות.
דוד ביטן: מה קורה אחרי שהם יושבים במרכזי הקליטה, מה התוכניות?
דוד ביטן: איך אתם מתכוונים לקלוט אותם?
דוד דרסלי אבטה: מנכ"ל המשרד יתייחס לזה.
דוד ביטן: חביב, שלום.
דוד ביטן: אני רוצה לדעת מה התוכנית שלכם אחרי שקולטים את העולים מאתיופיה במרכזי הקליטה.
דוד ביטן: את כל ה-2,000 אנשים.
דוד ביטן: איזו תוכנית יש לכם כדי לאפשר להם קליטה מהירה בישראל.
חביב קצב: קודם כל, כמו ששי אמר אנחנו מפעילים באמצעות הסוכנות היהודית את כל הקליטה במרכזי הקליטה.
חביב קצב: את 1,200 העולים, כפי ששי אמר, אנחנו נקלוט במרכזי הקליטה הקיימים ואם יהיו לנו עוד מיטות, כמובן נמשיך לקלוט בהן.
חביב קצב: באשר ל-800, אנחנו אמורים כבר בתקופה הקרובה לצאת בקול קורא מהיר על מנת להשיג מקומות.
חביב קצב: מבדיקות שעשינו, כרגע יש פוטנציאל עצום למקומות.
חביב קצב: ברגע שהעולים מגיעים, אנחנו קולטים אותם בראשית הדרך וזו נקודה מאוד חשובה - בתיאום עם מל"ל ומשרד הבריאות ופיקוד העורף על פי חוק הכניסה לישראל בתקופה הראשונה - לתקופת הבידוד.
חביב קצב: לאחר שבועיים של בידוד עוברים במרכזי הקליטה ותהליך הקליטה מתבצע במרכזי הקליטה.
חביב קצב: המטרה שלנו היא בתוך שנה וחצי עד שנתיים יחד עם הסוכנות היהודית, והסוכנות היהודית עושה את כל העבודה בנושא של הטיפול כמובן בתיאום אתנו ובסיוע שלנו, והמטרה היא שהעולה בסוף יגיע למצב שהוא יכול גם לקבל מענק דירה, לרכוש דירה ולצאת לדיור הקבע.
שי פלבר: 600,000 שקלים.
דוד ביטן: מדובר ב-2,000 אנשים.
שלומית אבינח: עוד אין תקציב לזה.
שלומית אבינח: עוד לא אושר.
חביב קצב: זה מתוקצב.
חביב קצב: אנחנו מתוקצבים בסכום של 200 מיליון שקלים.
חביב קצב: זאת החלטת ממשלה וזה קיים.
חביב קצב: אנחנו כמובן הולכים לממש את זה.
חביב קצב: המטרה שלנו מאוד פשוטה.
חביב קצב: נוסף לתהליך האולפן, תהליך הגיור, תהליך ההכנה ליציאה לקבע, יש את ההכנה לתעסוקה.
חביב קצב: מאוד מאוד חשוב להכין אותם לעולם התעסוקה.
חביב קצב: אם יש צורך להכשיר אותם גם לנושא הזה, קורסים מיוחדים, סדנאות, אנחנו נעשה את זה באותם מרכזי קליטה בתיאום עם הסוכנות היהודית.
חביב קצב: המטרה שלנו היא שתוך שנתיים אנשים יהיו מוכנים לצאת לחיים העצמאים שלהם בין ביישובי הקבע לאחר שרכשו דירה.
חביב קצב: כמובן אנחנו מסייעים להם בכל, גם בליווי, גם בנושא הרכישה, גם מול הבנקים, גם מול הגורמים שמסייעים להם.
חביב קצב: אנחנו מציידים אותם בריהוט, בציוד הראשוני על כל המשתמע.
חביב קצב: המטרה שלנו היא שהם יגיעו ברמה המסודרת ומאורגנת לאחר שטיפלנו בנושא הילדים, החינוך, החינוך הלא פורמלי, החינוך הפורמלי וכולי.
חביב קצב: יש לנו רשימה מאוד מאוד מאורגנת.
חביב קצב: אנחנו מאורגנים בעבודה הזאת ומסודרים.
חביב קצב: אם יש משהו שנצטרך להפיק לקחים במהלך הקליטה, נעשה זאת.
חביב קצב: נעשה את זה באון ליין.
חביב קצב: בנושא הזה אנחנו מתואמים יום יום בעבודה שוטפת עם הסוכנות היהודית.
חביב קצב: המטרה שלנו, כמו שאמרתי, למצוא כמה שיותר מהר מקומות לקליטה של ה-800.
חביב קצב: אנחנו לא נהיה המעכבים בנושא העלייה.
חביב קצב: כל מי שרשות ההגירה תאשר את הזכאות והסוכנות תוכל להעלות, לנו יהיה היכן לקלוט אותו.
חביב קצב: זה המסר שלנו.
חביב קצב: אנחנו נרתמים לנושא, גם לטיפול השוטף ואנחנו מלווים בשוטף.
חביב קצב: כולנו מגויסים למטרה הזאת.
חביב קצב: אנחנו נעשה הכול לפנות כמה שיותר מהר - באמצעות רכישות דירה – את מרכזי הקליטה על מנת לפנות מקומות לאלה שהחלטות הממשלה הבאות אמורות להחליט ולאשר המשך העלייה.
חביב קצב: זו הנקודה השנייה המשלימה לכל תהליך הקליטה, לכל תהליך הליווי ולכל תהליך הפינוי כאשר זה כמובן הכול מרצון, בהסכמה ובכבוד רב לכל משפחה ולכל יחידה משפחתית.
דוד ביטן: אני לא רואה את זה כמוך.
דוד ביטן: בתוכניות ובמילים, הכול בסדר.
דוד ביטן: אני לא רואה איך אתם קולטים לדיור ולתעסוקה את 2,000 האנשים האלה.
שי פלבר: אני אשמח להרחיב איך זה נעשה כי זה נעשה בפועל היום.
דוד ביטן: אני אשאל את כל השאלות.
דוד ביטן: לא יכול להיות שיהיו לעולי חבר העמים 40 מקבצי דיור ולעולי אתיופיה אין אפילו אחד.
דוד ביטן: אנחנו צריכים בערים שרצות לקלוט אותם - כמו ערד וכמו נוף הגליל – לבנות שניים עד חמישה מקבצי לעולי אתיופיה כדי שיוכלו להיות שם בלי לקחת משכנתה.
דוד ביטן: לא כולם יכולים לקחת משכנתה.
דוד ביטן: אני רוצה תוכנית מסודרת בעניין הזה.
דוד ביטן: זה שאומרים לי שתוך שנתיים הם ייקלטו, זה לא מספק אותי.
דוד ביטן: אני רוצה לדעת איך הם הולכים להיקלט, באיזו דרך ומה התקציבים ששמתם לעניין הזה.
דוד ביטן: אני לא מוכן לקבל דברים כלליים.
דוד ביטן: אני רוצה תוכנית של משרד הקליטה.
דוד ביטן: אי אפשר ללכת רק על קליטה ישירה.
דוד ביטן: הקמת מספר מקבצי דיור לעולים אתיופיה, במיוחד אלה שמגיעים עכשיו.
דוד ביטן: הם גם רגילים לחיות בקהילה.
דוד ביטן: הם חיו בקהילה הזאת במשך 15 שנים ביחד ואין שום בעיה עם זה.
דוד ביטן: הדבר המיידי הוא נושא האולפנים, קורסים לתעסוקה ודברים מהסוג הזה, אבל אתם צריכים להראות לי תוכנית מסודרת בעניין הזה.
דוד ביטן: בישיבה הבאה, יחד עם משרד הקליטה, אנחנו רוצים לראות את זה.
דוד ביטן: אני לא חושב שכולם יכולים לקנות דירה.
דוד ביטן: אני לא חושב שזה אפשרי.
דוד ביטן: אני מאמין שמתוך ה-2,000 אתם צריכים לעזור ל-400 אנשים, לתת להם מקבצי דיור.
דוד ביטן: זה מקל לנו על העניין.
דוד ביטן: כל אחד יכול לקחת משכנתה?
דוד ביטן: אדם בן 60 ייקח עכשיו משכנתה?
שי פלבר: אנחנו תומכים באופן מלא במקבצי דיור לעולים חדשים.
שי פלבר: אני אומר שזה לא תחת הסוכנות היהודית.
דוד ביטן: זה משרד הקליטה.
דוד ביטן: אני מדבר אל שניכם עכשיו.
דוד ביטן: אני אדבר על זה עם השרה וגם עם האוצר.
שי פלבר: חלק מההכנה זה להוציא אותם לשוק התעסוקה.
דוד ביטן: את ההכנה, תעשו.
שי פלבר: אני יכול לומר לך שבמרכזי הקליטה הנוכחים היום, מעל 95 אחוזים מהעולים עובדים.
שי פלבר: חלק מהאחריות שלנו במרכזי הקליטה היא לדאוג תעסוקה.
דוד ביטן: אבל ה-2,000 האנשים האלה באים מכלום.
שי פלבר: אחרי 10 חודשים הם יוצאים לשוק התעסוקה.
שי פלבר: לפני כן הם לא יכולים.
דוד ביטן: בסדר גמור אבל אני רוצה שיהיו מספר מקבצי דיור.
שי פלבר: אני מאוד אשמח.
דוד ביטן: שיהיו מיועדים לאלה שיש להם קושי בקליטה.
דוד ביטן: לא כולם יכולים לעבוד ולהרוויח או לקנות דירה.
דוד ביטן: מה זאת השיטה הזאת של לקנות דירה?
דוד ביטן: אני מבטיח לך שבעוד שנתיים משרד האוצר כבר לא יתקצב את זה.
דוד ביטן: כאן צריכים לעשות תוכנית מראש.
דוד ביטן: מקבצי דיור, לוקח שנה לעשות.
דוד ביטן: צריך להכניס את זה למסגרת התקציב.
דוד ביטן: אנחנו רוצים תוכנית יותר מפורטת ולא מילים בעלמא.
שלומית אבינח: האוצר לא בדיון.
דוד ביטן: אני רוצה לדעת שיש מסגרת תקציב מסודרת.
שלומית אבינח: הם אמרו שיש תקציב.
דסטה גדי יברקן: יש תקציב.
אברהם נגוסה: זה מצוין בעמוד 3 בהחלטת הממשלה.
שלומית אבינח: מי שנשאר ב-זום ורוצה להתייחס, כל אחד שתי דקות כי אנחנו חייבים לסיים את הדיון.
אורית צגאי: אדוני היושב ראש, אני מודה לך על השאלות הנוקבות שהצגת.
אורית צגאי: זה מעיד על מודעות ומחויבות לפיקוח של היישום.
אורית צגאי: אלינו, לשכת עורכי הדין, מגיעות תלונות רבות לגבי ההתנהלות, לגבי הרשימות, אם זה מבחינת תקינות הרשימות, אם זה מבחינת הצורך בפיקוח עליהן ואני מודה לאדוני שבאמת אתה עומד על זה ואני מבקשת שיציגו בפני הציבור את הרשימות הללו.
אורית צגאי: ההתנגדות של רשות ההגירה לפרסום הרשימה, אפשר לומר שזה מלמד שהם לא מפנימים את הביקורת, גם בדיונים הקודמים שהיו בוועדה וגם בכלל מהציבור עצמו.
אורית צגאי: צריך להיות מינהל תקין.
אורית צגאי: אין כאן משהו שהוא במחשכים.
אורית צגאי: יש מינהל תקין וצריכה להיות שקיפות.
אורית צגאי: אדרבה, זה אמור להגן לעזור לרשות לבצע את הפעילות שלה.
אורית צגאי: הדרך הזאת של לנסות להסתמך על חוק הגנת הפרטיות כשזה לא קשור לעצם הדיון, חוק הפרטיות לא עוסק בנושא הזה, ודאי כאשר התלונות מהציבור, זה רק מראה כמה באמת חשוב שתדרוש, אדוני, את פרסום הרשימות הללו.
דוד ביטן: אני מבקש שתחשבו גם על מלגות לימודים לצעירים.
דוד ביטן: שייתנו להם אפשרות ללמוד.
דוד ביטן: אתם לא מבינים שלאנשים האלה אין כלום?
<< אורח >> אליאס אינדרם: שלום לכולם.
<< אורח >> אליאס אינדרם: אני רוצה להצטרף לדבריה של אורית, לברך על הדיון שמתקיים כאן ועל השאלות הנוקבות ששאל אדוני היושב ראש.
<< אורח >> אליאס אינדרם: אוסיף ואומר שאני באופן אישי מאוד מאוד שמח על ההחלטה להעלות את ה-2,000 אנשים האלה.
<< אורח >> אליאס אינדרם: הייתי לפני שנה בגונדר, אנחנו פשוט מאבדים את האנשים האלה כלום.
<< אורח >> אליאס אינדרם: רואים באירופה אנחנו נאבקים למנוע התבוללות וכאן אנחנו ממש רואים לנגד עינינו שאנחנו מאבדים את בני עמנו באתיופיה.
<< אורח >> אליאס אינדרם: הצבתם כאן הרבה שאלות ואני רוצה למקד אתכם.
<< אורח >> אליאס אינדרם: אם מישהו חושב שהעלייה מאתיופיה נגמרת, הוא חי בסרט מכיוון שיש קבוצות שלא נכללות ולא הגיעו לגונדר בגלל כלן מיני החלטות קודמות שהיו.
<< אורח >> אליאס אינדרם: לפעמים אמרו להם לבוא לגונדר והם מכרו את כל מה שהיה להם, הגיעו ובסוף מצאו את עצמם בלי כלום.
<< אורח >> אליאס אינדרם: יש כאן החלטות ורבים באתיופיה נפגעים.
<< אורח >> אליאס אינדרם: לצד זה שאני מאוד מברך על כך שה-2,000 האלה יעלו לישראל במיידי אני חושב שכדאי מאוד בהזדמנות הזאת לתת מענה גם לאנשים אחרים שממתינים שם.
<< אורח >> אליאס אינדרם: חלקם הגיעו לגונדר וחזרו למחוז ממנו באו.
<< אורח >> אליאס אינדרם: לי אופן אישי אין קרובים ישירים ואכפת לי מכולם ושיעלו לפי החוק.
דוד ביטן: אם לא יעלו את כל ה-7,000 במכה אחת ויסגרו את המחנות, לעולם לא יגמרו את העניין הזה.
דסטה גדי יברקן: אמרנו את זה.
דסטה גדי יברקן: כולנו מסכימים לזה.
דוד מהרט: אני מצטרף לכל הברכות.
דוד מהרט: החלטת הממשלה לבחון את זכאותם של 8,000 האנשים היא החלטה מבורכת.
דוד מהרט: יחד עם זאת הייתי רוצה לציין שניים-שלושה דברים.
דוד מהרט: אני חושב שחשוב שהשמות של 8,000 האנשים יפורסמו.
דוד מהרט: לא מי נבחר לעלות אלא מי הם האנשים שזכאותם נבחנת ואז המשפחה תוכל לדעת האם הזכאות של בן המשפחה שלה נבחנת או אולי הוא לא ברשימת ה-8,000.
דוד מהרט: הדבר השני.
דוד מהרט: אני חושב שהנושא של יהודי טיגרי הוא נושא שדורש דיון נפרד.
דוד מהרט: אדוני היושב ראש, חשוב שתקיים דיון כי יש טענות.
דוד מהרט: באופן אישי יש לי הרבה קרובי משפחה באזור הזה שבעבר כנראה לא היגרו לגונדר או לאדיס, אזורים שגם לא דוברים את שפתם ואף פעם לא נעשתה פעילות מרוכזת באזור הזה.
דוד מהרט: יש הרבה אנשים שיש להם קרובי משפחה.
דוד מהרט: אני חושב שהדבר הזה מאוד חשוב שיילקח בחשבון ויתקיים דיון ניפרד כשהוא לא בהחלטת הממשלה שהחליטה לבחון זכאות 9,200 אנשים.
דוד מהרט: הדבר האחרון.
דוד מהרט: אני הרבה שנים עוסק בנושא חינוך ואני חושב שבדיון הזה היה חסר קולו של משרד החינוך, לדעת מה ההיערכות שנעשית כדי לקלוט את התלמידים באופן מיטבי כי האוכלוסייה הזאת בתקופת תהליך השבה ליהדות, כאשר הילדים נדרשים ללמוד בבתי ספר דתיים.
דוד מהרט: אני חושב שזה דיון שכדאי לקיים אותו.
מסרשה דסה: תודה רבה אדוני היושב ראש.
מסרשה דסה: אני מצטרף לברכות.
מסרשה דסה: עליתי לפני שנה וחצי לאחר 22 שנות המתנה.
מסרשה דסה: אני נשוי עם ילד ואני עושה קורס בבית חולים קפלן ברחובות.
מסרשה דסה: יש לי שאלה.
מסרשה דסה: היינו חמש משפחות באתיופיה, סבא שלנו היה בפתח תקווה, אבל חמש המשפחות האלה, שלוש משפחות עלינו ושתיים נשארו שם.
מסרשה דסה: אני רוצה לדעת למי לפנות ברגע זה ולשאול למה הסבא שם והילדים שלו שם.
מסרשה דסה: אני רוצה לשמוע מה רשות האוכלוסין עושה.
מסרשה דסה: בתוך שבוע הם גילו שיש כ-200 אנשים, כך הם אמרו, אבל מה הם עושים.
מסרשה דסה: תודה.
שלומית אבינח: דוקטור, אתה השתתפת בדיון הקודם כאן וסיפרת את הסיפור שלך ואמרת שאשתך והבת שם.
שלומית אבינח: האם אתה קיבלת מידע מרשות האוכלוסין, האם פנית ויש לך ודאות שהבת שלך ואשתך עולים עכשיו במסגרת 2,000 העולים?
שלומית אבינח: האם יש לך תשובה?
שלומית אבינח: האם פנית וקיבלת מענה לגבי הבת והאישה?
מסרשה דסה: לא קיבלתי תשובה.
דוד ביטן: אנחנו נברר בשבילך ונקבל תשובה.
דוד ביטן: אם יש להם 70, יהיה להם 72.
דוד ביטן: מישהו רוצה לומר מילת סיכום?
דסטה גדי יברקן: אני רוצה.
דוד ביטן: אל תפתח לי נושאים חדשים.
דוד ביטן: כל פעם שאתה מדבר, אתה פותח נושא.
דסטה גדי יברקן: לכן אמרתי שכל העלייה הזאת נולדה בחטא ולא מתוך ציונות.
דסטה גדי יברקן: אני בא לומר שכדי לסיים את כל הרשימה של החלטת ממשלה ב-2015, לפומביות יש חשיבות.
דסטה גדי יברקן: צריך לפרסם את כל מי שהיה זכאי ונרשם, כל ה-9,000 אנשים, לפרסם אותם במיידי ומתוך ה-9,000 שהתפרסמו, ה-2,000 שייבחרו יפרסמו אותם.
דסטה גדי יברקן: כך אם נרצה לסגור את המחנות באדיס, אנשים לא ישבו שם סתם בלי שהם ידעו שהם עולים וזה ייתן שקט למשפחות כאן.
דסטה גדי יברקן: חשוב מאוד שזה ייעשה בצורה שקופה מאוד ולפי מי שנרשם ראשון ומי שיש לו זכאות.
דסטה גדי יברקן: אדם כזה, הוא הוא יעלה ולא יעלה בן של מי שעלה לפני שנתיים ומי שנרשם לפיי 20 שנים, הוא עדיין ימשיך להיות שם.
דוד ביטן: אני מודה שיש בעיה בזה שמדובר רק ב-2,000 אנשים.
דוד ביטן: יהיו בעיות שלא יהיה לנו פתרון.
דסטה גדי יברקן: אם נפרסם את ה-8,000 לא יהיו בעיות.
דוד ביטן: יצטרכו לפתור את זה בעליות הבאות.
דוד ביטן: כמו שאני מתרשם, אם לא יקבלו את החלטת הוועדה שמעלים את כולם והורסים את המחנות, העסק הזה לא יסתיים אף פעם.
דסטה גדי יברקן: מסכים אתך.
דוד ביטן: כבר עכשיו אני שומע שיש אנשים שהיו במחנה וחזרו למקום מגוריהם וכל מיני טענות כאלה ואחרות של קרבת משפחה.
דוד ביטן: הממשלה עושה טעות בעניין הזה משיקולי תקציב.
דוד ביטן: הם יכולים לפנות את התקציב ולהעלות את כל ה-7,000 ולהרוס את המחנות.
דוד ביטן: זה לא יסיים את העניין אבל זה יחסל את הבעיה.
דוד ביטן: לכן הם עושים טעות גדולה.
דסטה גדי יברקן: דרך אגב, זו גם דעתו של ראש הממשלה.
דוד ביטן: הוא ראש הממשלה, למה הוא לא מביא את זה להחלטה?
דסטה גדי יברקן: אני מסכים.
דסטה גדי יברקן: צריך לעשות את זה.
דסטה גדי יברקן: צריך להעלות את כל ה-8,000 בבת אחת ואז סוגרים את הנושא שם ומפעילים את חוק השבות.
דוד ביטן: היינו מעלים את כולם עד אמצע 2021 ואז נהרוס את המחנות כטי אחרת כל שנתיים נהיה באותה בעיה.
דסטה גדי יברקן: אם בסיכום תוכל להכניס את זה.
שלומית אבינח: הישיבה הבאה תתקיים ב4 בנובמבר.
דסטה גדי יברקן: אם בסיכום תוכל לקבוע שמשרד הפנים יפרסם את הרשימה על פי החלטת הממשלה מ-2015, את כל ה-8,000 ומתוך ה-8,000 את ה-2,000 שייבחרו.
דוד ביטן: זה לא 8,000 אלא 7,000.
דוד ביטן: רק מאלה ייבחרו 2,000.
דוד ביטן: אתה חושב שהם ילכו מעבר לרשימות?
דסטה גדי יברקן: החלטת הממשלה מ-2015, יפרסמו את הרשימה השמית.
אברהם נגוסה: צריך לבדוק לפי החלטות הממשלה.
אברהם נגוסה: בלי הבדיקה הם לא יעשו את זה.
דוד ביטן: על סדר היום תמיכת משרדי הממשלה באמנים עולים.
דוד ביטן: קלאודיה, מה את יכולה לחדש לנו?
טלי פלוסקוב: תני לנו תמונת מצב ותאמרי מה הפתרון.
קלאודיה כץ: רחל טל, הנציגה של הלשכה המשפטית, תעביר את התשובה.
קלאודיה כץ: היא אתנו ב-זום.
שלומית אבינח: יש בעיות ב-זום.
שלומית אבינח: לא שומעים.
דוד ביטן: אני מפסיק את הישיבה לשתי דקות.
שלומית אבינח: אפשר להעלות אותה בטלפון.
אלכס קושניר: אני מתקשר אליה ושם אותה על הספיקר.
רחל טל: בוקר טוב.
רחל טל: סליחה.
רחל טל: מנהלת אגף התעסוקה, אני חושבת שהיה נכון שאת תשיבי למה נעשה בינתיים כי את עשית פנייה לטלדור.
רחל טל: אולי תעדכני ואחר כך אם יהיו שאלות אלי, אני בשמחה אשיב.
שלומית אבינח: זה לא אמיתי.
קלאודיה כץ: אנחנו עושים ניסיון להקים מחדש את המרכז עם הזכיין הקיים.
קלאודיה כץ: כידוע הם סירבו ואחרי הרבה פניות הם עושים פנייה מחודשת.
קלאודיה כץ: הם הבטיחו לתת לי תשובה, לשלוח לנו היום עד שעה 11:00 מייל מסודר בו הם יאמרו לנו סופית אם הם יכולים או לא יכולים להקים מחדש את המרכז ובמה זה כרוך.
קלאודיה כץ: לאחר מכן הצעתם תובא לוועדת מכרזים ותיבחן במשרד.
קלאודיה כץ: כרגע עוד אין לנו תשובה.
קלאודיה כץ: אנחנו פנינו אליהם הרבה פעמים והם באמת לוקחים את זה ברצינות ועושים בדיקה מעמיקה כדי לתת את המענה.
קלאודיה כץ: לגבי יתר הנושאים, רחל תענה.
טלי פלוסקוב: עד שהם חושבים, במקביל אתם מוכנים לצאת למכרז?
טלי פלוסקוב: יש נוסח מכרז מוכן?
קלאודיה כץ: רחל, את עונה?
רחל טל: לא.
רחל טל: את צריכה לענות האם יש לך נוסח מוכן של מכרז.
קלאודיה כץ: יש נוסח מוכן.
קלאודיה כץ: יש נוסח משרד מוכן שעודכן והועבר ללשכה המשפטית ולוועדת מכרזים לבדיקה לצורך אישור ופרסום אבל יש לזה תהליכים שאני מניחה שיש לרחל מה לומר.
טלי פלוסקוב: תוך כמה זמן המכרז יכול להיות מפורסם?
רחל טל: על זה אני אענה.
רחל טל: לפני כמה ימים אנחנו קיבלנו בוועדת המכרזים בקשה מהאגף המקצועי לצאת למכרז.
רחל טל: טיוטת מכרז.
רחל טל: הלשכה המשפטית תעבור על טיוטת המכרז, החשבות תעבור על טיוטת המכרז, ועדת המכרזים תדון ואז אפשר יהיה להתקדם לפרסום.
רחל טל: זה מכרז שחשבנו שנכון לערוך כמה שינויים והתאמות לאור הניסיון בשנים האחרונות בתחום הזה ולאחר שנסיים את ההליך הזה, נוכל לפרסם אותו.
דוד ביטן: תוך כמה זמן התהליך הזה יסתיים?
דוד ביטן: זה שיש תהליך, זה ברור לנו.
רחל טל: לא שמעתי את השאלה.
טלי פלוסקוב: תוך כמה זמן ייקח לכם עד שאתם תצליחו לצאת למכרז?
טלי פלוסקוב: הבדיקות עליהן את מדברת, כמה זמן זה ייקח?
רחל טל: אנחנו בסוף שנה ואנחנו מטפלים בהמון נושאים בתקופה הזו של השנה אבל אפשר לעשות מאמץ לפרסם בטווח של בין שבועיים לשלושה שבועות.
דוד ביטן: לא היה דבר כזה.
דוד ביטן: אין שבועיים-שלושה.
דוד ביטן: לעבור על מכרז לוקח בדיוק יומיים.
דוד ביטן: תפסיקו כבר עם התהליך הזה.
דוד ביטן: אני רוצה ודורש שזה יפורסם מיד, תוך יומיים-שלושה.
דוד ביטן: מה התהליך?
דוד ביטן: לעבור על כמה תיקונים במכרז ישן?
דוד ביטן: המכרז יפורסם עכשיו ותוך 21 יום יגישו את ההצעות.
דוד ביטן: אנחנו לא מוכנים להמתין.
דוד ביטן: אתם הייתם צריכים לטפל בזה בלעדינו.
דוד ביטן: אין מצב כזה.
דוד ביטן: אני מבקש שכל הבדיקות ייעשו במהירות ולא בדרך הרגילה.
טלי פלוסקוב: זה לא מכרז חדש אלא מכרז קיים.
טלי פלוסקוב: עוד שאלה, ברשותך.
טלי פלוסקוב: אני הבנתי שהיועצת המשפטית של הוועדה אמרה לנו שיש גם תהליך של מכרז מקוצר.
מרב תורג'מן: זה לא נחשב תהליך של מכרז מקוצר.
מרב תורג'מן: המועדים לא קבועים בחוק.
דוד ביטן: הם קובעים אותם.
טלי פלוסקוב: במקום 41 ימים, הם יכולים לתת שבועיים לצורך העניין.
מרב תורג'מן: הם יכולים לתת איזה זמן שנראה להם סביר בנסיבות העניין להגיש הצעות.
טלי פלוסקוב: תודה גברתי.
טלי פלוסקוב: אני מבקשת גם לשקול, במקום לתת 41 ימים כמו שזה היה תמיד, לתת שבועיים להגשת הצעות.
טלי פלוסקוב: אני רוצה שתביני, אתם בלחץ אבל לאנשים האלה אין מה לאכול והמדינה לא נותנת להם כלום כי הם לא זכאים.
דוד ביטן: הייתם צריכים לעשות את זה לבד.
דוד ביטן: לא הייתם צריכים אותנו כדי לעשות את זה.
דוד ביטן: המשרד מתפקד או לא מתפקד?
דוד ביטן: תחזירו לי את קלאודיה.
דוד ביטן: אני לא מוכן לנהל את זה בצורה הזאת.
דוד ביטן: קלאודיה, את מנהלת האגף, אני מבקש ממך לדאוג שכל הדברים האלה ייעשו במהירות ולא בשיטה שלהם לפיה אולי בדצמבר יפרסמו מכרז.
טלי פלוסקוב: ותעדכני את הוועדה.
שלומית אבינח: תעשה ישיבה בשבוע הבא.
דוד ביטן: זה חסר טעם.
דוד ביטן: כל מה שדיברנו, אתם מעבירים את המכרז הזה בנוהל הרגיל.
דוד ביטן: זה רציני?
דוד ביטן: זה לא רציני.
דוד ביטן: היועץ המשפטי, זאת בעיה בשבילו לבדוק מכרז?
דוד ביטן: בודקים, מסתכלים, מעבירים לחשב ונגמר הסיפור.
דוד ביטן: זה עניין של יומיים-שלושה.
טלי פלוסקוב: נקיים ישיבה בשבוע הבא?
דוד ביטן: אני מבקש תשובה עד יום שני הבא.
דוד ביטן: אנחנו שוב ננהל ישיבה.
דוד ביטן: כנראה אתכם אי אפשר אחרת.
דוד ביטן: אני מבקש לקבל עוד היום את התשובה שתקבלו מטלדור
דוד ביטן: הם לא מתביישים?
דוד ביטן: משרד ממשלתי.
טלי פלוסקוב: הם היו צריכים לראות את זה הרבה קודם.
טלי פלוסקוב: טוב שאנשים פנו כי אין להם למי לפנות.
דוד ביטן: שמעת מה היא אומרת?
דוד ביטן: בסוף דצמבר אולי הם יפרסמו מכרז.
שלומית אבינח: אתה קובע ישיבה עם טלדור ביום רביעי?
דוד ביטן: היא אמרה שהתשובה תהיה היום.
טלי פלוסקוב: התשובה מטלדור תהיה היום.
שלומית אבינח: אני רוצה לפרוטוקול.
שלומית אבינח: אם טלדור עונים בחיוב, זה יוצא לדרך.
שלומית אבינח: שיקבעו לוח זמנים.
שלומית אבינח: אם טלדור מסרבים, מקיימים ישיבה ביום רביעי.
שלומית אבינח: אני רוצה לדעת.
דוד ביטן: אם טלדור אומרת כן, הסיפור נגמר.
שלומית אבינח: אבל אם היא אומרת כן, ממתי מפעילים?
דוד ביטן: אם טלדור אומרת כן, אין בעיה.
מרב תורג'מן: יש להם אופציה.
דוד ביטן: יש להם מימוש.
מרב תורג'מן: יש להם מימוש.
דוד ביטן: ייקח להם שבוע ויסיימו את העניין הזה.
טלי פלוסקוב: הנה, היועצת המשפטית אומרת שיש להם מימוש אופציה במשרד.